നീരജ് ചോപ്രക്ക് ഒരു വര്ഷം യാത്ര സൗജന്യമാക്കി ഇന്ഡിഗോ എയര്ലൈന്സ് ന്യൂഡല്ഹി: നൂറ്റാണ്ടിലേറെ ചരിത്രമുള്ള ഒളിമ്ബിക്സില് ഇന്ത്യയിലേക്ക് ആദ്യമായി അത്ലറ്റിക്സ് സ്വര്ണം കൊണ്ടുവന്ന നീരജ് ചോപ്രക്കുള്ള സമ്മാന പ്രവാഹം തുടരുന്നു. നീരജ് ചോപ്രക്ക് ഒരു വര്ഷത്തെ സൗജന്യ വിമാന യാത്ര നല്കുന്നതായി ഇന്ഡിഗോ എയര്ലൈന്സ് പ്രഖ്യാപിച്ചു.നിങ്ങള് ഞങ്ങള്ക്ക് കഠിനാധ്വാനം, അഭിനിവേശം, തിരിച്ചുവരവ് എന്നി കാണിച്ചുതന്നു. നിങ്ങള് വരാനിരിക്കുന്ന ഇന്ത്യന് അത്ലറ്റുകള്ക്കും പ്രചോദനമാകും. അഭിനന്ദനങ്ങള്, നീരജ് ഇന്ഡിഗോ സി.ഇ.ഒ രണ്ജോയ് ദത്ത അറിയിച്ചു.കര്ണാടക സ്റ്റേറ്റ് റോഡ് ട്രാന്സ്പോര്ട്ട് കോര്പ്പറേഷന് നീരജിന് ഗോള്ഡന് പാസ് ഓഫര് ചെയ്തിട്ടുണ്ട്. ആജീവനാന്തം ഏത് സംസ്ഥാനത്തെയും ബസുകളില് യാത്ര ചെയ്യാനുള്ള പാസാണിത്.ബി.സി.സി.ഐയും ഐ.പി.എല് ടീം ചെന്നൈ സൂപ്പര് കിങ്സും താരത്തിന് ഒരു കോടി രൂപ വീതം പ്രഖ്യാപിച്ചു. താരം ഒളിമ്ബിക്സില് എറിഞ്ഞിട്ട 87.58 മീറ്റര് ദൂരത്തിന്റെ സ്മരണക്കായി 8758 നമ്ബറില് പ്രത്യേക ജഴ്സിയും സി.എസ്.കെ പുറത്തിറക്കും. നീരജ് ചോപ്രയുടെ നേട്ടം ഈ രാജ്യത്തെ കോടിക്കണക്കിന് മനുഷ്യര്ക്ക് പ്രചോദനമാണ്. ഏത് കായിക ഇനത്തിലും ഇന്ത്യക്കാര്ക്ക് ഉയരത്തില് എത്താമെന്ന ആത്മവിശ്വാസമാണ് നീരജ് പകര്ന്നിരിക്കുന്നത് സി.എസ്.കെ വക്താവ് പ്രതികരിച്ചു.നീരജിന് പുറമേ വെള്ളി മെഡല് ജേതാക്കളായ മീരാഭായ് ചാനുവിനും രവി ദഹിയക്കും 50 ലക്ഷം രൂപ വീതവും ബി.സി.സി.ഐ പ്രഖ്യാപിച്ചിട്ടുണ്ട്. ഹരിയാന മുഖ്യമന്ത്രി മനോഹര് ലാല് ഖട്ടര് നീരജ് ചോപ്രക്ക് ആറുകോടി രൂപ സമ്മാനത്തുകയായി പ്രഖ്യാപിച്ചിരുന്നു.